burgasdotpro/wikipedia huggingface dataset:
Paysandú (department)

Paysandú () je department nachádzajúci sa v západnej časti Uruguaja. Jeho západnú hranicu tvorí rieka Uruguaj, ktorá ho oddeľuje od Argentíny. Na severe leží department Salto, na východe Tacuarembó a na juhu Río Negro. Hlavným mestom departmentu je rovnomenné mesto Paysandú, ktoré leží na juhozápade departmentu pri rieke Uruguaj. V departmente Paysandú žije podľa sčítania ľudu z roku 2011 113 124 ľudí, zaberá plochu 13 922 km2, čo z neho robí tretí najväčší department z hľadiska veľkosti územia a súčasne jeden z najväčších uruguajských departmentov aj z hľadiska počtu obyvateľov.
Department bol vytvorený v roku 1820 a patrí tak medzi najstaršie departmenty. Jeho územie zaberalo pôvodne celú severozápadnú časť krajiny, postupne sa však v dôsledku tvorby nových departmentov zmenšoval.
Zoznam miest a obcí v departmente.
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.
Šuba

Šuba môže byť:
Fox the Fox

Fox the Fox bola holandská funková skupina, ktorú v roku 1981 založili Berth Tamaela a Silhouette Musmin. Takisto boli členmi basgitarista Gino Jansen, gitarista Kier Van De Werf, klávesista Roy Kuschel a bubeník Tjalling Bos. Skupina je známa vďaka hitu „Precious Little Diamond“ z roku 1984, ktorý obsadil 5. miesto v Nemecku a USA, 11. miesto v Holandsku, 15. miesto vo Francúzsku, 38. miesto v Belgicku a 86. miesto v britskom rebríčku UK Singles Chart. Ich nasledujúce single a albumy už nedosiahli taký úspech.
Skupina sa po odchode Berth Tamaely v roku 1990 rozpadla.
Río Negro (department)

Río Negro () je department nachádzajúci sa v západnej časti Uruguaja. Jeho západnú hranicu tvorí rieka Uruguaj, ktorá ho oddeľuje od Argentíny. Na severe leží department Paysandú, na východe Tacuarembó, na juhovýchode Durazno a na juhu Soriano. Hlavným mestom departmentu je mesto Fray Bentos, ktoré leží na juhozápade departmentu pri rieke Uruguaj. V departmente Río Negro žije podľa sčítania ľudu z roku 2011 54 765 ľudí, zaberá plochu 9 282 km2, čo z neho robí stredne veľký department z hľadiska územia a jeden z najmenších departmentov z hľadiska počtu obyvateľstva.
Department bol vytvorený v roku 1880, keď bol vyčlenený z departmentu Paysandú.
Zoznam miest a obcí v departmente.
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.
Lipy pri Radave

Lipy pri Radave tvorí skupina 9 dvestopäťdesiatročných líp malolistých, ktoré sa nachádzajú na cintoríne obce Radava. Sú chránené podľa "Všeobecne záväznej vyhlášky KÚ v Nitre, 2/1996" z hľadiska vedecko-výskumného, náučného a kultúrno-výchovného.
Fauna.
Z cicavcov boli zistené netopiere, podľa popisu miestnych občanov pravdepodobne zástupcovia rodu "Pipistrellus". Priamo na lipách sú hniezda veveríc.
O vtákoch sú len skromné poznatky zo zimy 2018. Boli tu zistené zimujúce strnádky "(Emberiza citrinella)", drozd čierny "(Turdus merula)", sýkorka veľká "(Parus major)" a straky "(Pica pica)".
Korešpondenčný seminár z programovania

Korešpondenčný seminár z programovania (KSP) je korešpondenčná súťaž v informatike organizovaná neziskovým združením Trojsten. 
História KSP.
KSP je tretí najstarší korešpondenčný seminár v Česko-Slovensku. Založil ho RNDr. Ondrej Demáček spolu s vtedajšími študentmi FMFI UK. Niektorí bývalí riešitelia po ukončení strednej školy pomáhajú s organizovaním súťaže a sústredení.
V roku 2018 prebiehol už 35. ročník súťaže.
Priebeh súťaže.
Každý rok sa pravidelne konajú dve od seba nezávislé časti: zimná časť a letná časť. Časť pozostáva z dvoch kôl. Každé kolo trvá mesiac až dva.
V každom kole je na stránke KSP uverejnených niekoľko úloh zoradených podľa obtiažnosti. Riešitelia KSP sa snažia čo najviac z úloh vyriešiť. Riešenie úlohy zvyčajne pozostáva z dvoch častí; popisu, ktorý obsahuje myšlienku riešenia (väčšinou ide o algoritmus), dôkaz správnosti a odhady časovej a pamäťovej zložitosti algoritmu a zo samotného programu, ktorý je ohodnotený testovačom na stránke.
Výsledky sú zverejňované na výsledkovej listine KSP. Prvých 32 riešiteľov korešpondenčnej časti je pozvaných na sústredenie.
Sústredenia.
Sústredenie KSP je týždeň dlhé podujatie, na ktorom sa účastníci môžu naučiť viac o programovaní a informatike. Okrem odborného programu sústredenie zahŕňa aj rôzne športy a iné hry, v ktorých účastníci súťažia v družinách (tímoch), do ktorých boli rozdelení na začiatku sústredenia.
Letná škola KSP.
Letná škola KSP sa koná počas letných prázdnin na FMFI UK. Je to bezplatná akcia určená pre študentov stredných škôl. Trvá 2 týždne, počas ktorých sa účastníci učia programovaniu a algoritmom.
Prenosová sústava

Prenosová sústava slúži na prenos elektrickej energie z elektrární do veľkých elektrických staníc alebo uzlov spravidla vyššieho napätia. Je to jedna z dvoch častí elektrizačnej sústavy, druhou je distribučná sústava. Úlohou prenosovej sústavy je „poskytovanie prenosových a systémových služieb, vrátane zabezpečenia prenosu elektrickej energie do podriadených distribučných sústav a oprávneným odberateľom“. Na Slovensku sa pre prenosovú sústavu používa aj termín nadradená sústava.
V Česko-Slovensku.
Za začiatok vzniku jednotnej elektrizačnej sústavy v Česko-Slovensku sa považuje prepojenie českej a moravskej elektrizačnej sústavy v roku 1950. Tiež sa pokračovalo v zámere výstavby siete 220 kV, ktorá mala prepojovať prebytkovú oblasť Mostu cez nedostatkovú oblasť východných Čiech a južnej Moravy s prebytkovou oblasťou Ostravy. Neskôr bola táto sieť napojená na Ostravsku aj na stredné Slovensko. Slovenské a české prenosové sústavy (vtedy v Československu) boli prepojené v roku 1953 220kV vedením Bystričany - Lískovec. Od roku 1952 fungovala v hladine 220 kV a zároveň umožňovala aj cezhraničnú spoluprácu.
V Česko-Slovensku bola v roku 1989 tvorená vedeniami 220 kV a 400 kV a k roku 1988 tvorila 3778 km nerozvinutých vedení.
Po samostatnosti.
Prenosovú sústavu na Slovensku prevádzkuje Slovenská elektrizačná prenosová sústava (SEPS), energetická spoločnosť v plnom vlastníctve štátu, ktorá „vykonáva činnosť prevádzkovateľa prenosovej sústavy SR tak ako to požaduje Smernica 2003/54/ES“. Medzi hlavné úlohy teda patrí prevádzka Prenosovej sústavy SR vrátane dispečingu. Spoločnosť tiež sprostredkuje nákup a predaj elektrickej energie z a do zahraničia a vykonáva ďalšie podporné služby. SEPS vlastní 3 043,879 vedení v rozvinutej dĺžke z toho 2 138,197 v 400 kV, 825,886 km v 220 kV a 79,796 v hladine 100 kV.
V Česku prenosovú sústavu zaisťuje spoločnosť ČEPS, a. s. so 42 rozvodňami, 75 transformátormi a 3724 km vedení 400 kV a 1909 km vedení 220 kV.
Kúpalisko Žižkova

Kúpalisko Žižkova (taktiež známe ako Bacílkov bazén alebo bazén pre neplavcov) sa nachádza v Starom meste na Žižkovej ulici priamo oproti multifunkčnému centru River Park.
História.
Výstavba začala v roku 1941 a kvôli niekoľkým prerušeniam výstavby bolo dostavané až v roku 1968. Skúšobne napustili hlavný bazén v roku 1968 a kvôli trhline behom troch dní vytiekol. Po napustení sa vo výstavbe nepokračovalo.
Mala to byť moderná a ekologická stavba pre 2 500 návštevníkov. Okrem troch bazénov, skokanskej veže, šatní a plochy na slnenie, tu chceli postaviť aj malú rehabilitačnú kliniku a výletnú reštauráciu. Voda sa mala čerpať z Dunaja, do bazénov mala stekať umelým vodopádom po skale blízkeho bývalého kameňolomu, na ktorej by sa ohrievala slnečnou energiou. Pôvodne mal mať bazén hĺbku 5 m, ale kvôli podzemným priestorom, ktoré to neumožňovali, zmenili hĺbku na 2,5 m.
Po roku 1989 boli snahy priestor oživiť, aktivisti tam zorganizovali aj niekoľko kultúrnych podujatí.
Súčasnosť.
Pozemok v roku 2002 predalo mesto firme MT Real. Keďže firma čiastku v stanovenej lehote nezaplatila, mesto od zmluvy odstúpilo. V novembri 2014 však krajský súd na základe odvolania rozhodol v prospech developerskej firmy a nariadil okresnému súdu vo veci konať odznova. V marci roku 2016 podľa listu vlastníctva je majiteľom MT Real.
Po roku 1995 bazén chátra a zarastá vegetáciou. V priestoroch malého vnútorného bazéna teraz bývajú bezdomovci. Vnútorné steny bazénu sú posprejované a všade po pozemku sú rozhádzané odpadky.
Telesón z Rodosu

Telesón () bol grécky sochár v 3. storočí pred Kr.
Sochár Telesón, syn Mnasitima z Rodosu, bol činný na konci 3. storočia pred Kr. Od tohto umelca, pochádzajúceho z rozvetvenej sochárskej rodiny, sa zachovali dva jeho menom signované podstavce zo sôch, ktoré sa našli na ostrove Rodos. Prvý, skúmaný v Taliansku (Atti dell'Istituto Veneto di Scienze lettere ed arti, lVII, 1898, p. 9), bol známy už dávnejšie, druhý, datovaný do roku 210 pred Kr., objavili na akropole mesta Lindos.
Kanársky prúd

Kanársky prúd je studený morský prúd v severnej časti Atlantického oceánu. Golfský prúd sa približne na 40° s. š. a 30° z. d. rozdeľuje na dve vetvy. Kanársky prúd je južná vetva, na sever smeruje Severoatlantický prúd.
Kanársky prúd prúdi pozdĺž afrického kontinentu cez Kanárske ostrovy až k pobrežiu Senegalu a Kapverdských ostrovov, kde sa spája so Severným rovníkovým prúdom. Prúd chladnej vody zmierňuje klimatické podmienky na Kanárskych ostrovoch, ktoré by na ostrovoch panovali podľa ich zemepisnej šírky. Dosahuje dĺžku okolo 500 kilometrov a má smer severovýchod - juhozápad. Rýchlosť pohybu vody je relatívne nízka (0,25 cm/s), ale v úžinách medzi ostrovmi El Hierro, La Palma, La Gomera, Tenerife a Gran Canaria dosahuje hodnoty 60 cm/s.
Pasteurovo námestie

Pasteurovo námestie je námestie v Košiciach, v mestskej časti Juh. 
Nachádza sa pri Univerzitnej nemocnici Louisa Pasteura na Rastislavovej ulici. Je pomenované po chemikovi Louisovi Pasteurovi.
Vo vnútrobloku sa na námestí nachádza malebný park, poskytujúci oddych v horúcich letných dňoch. 
Doprava.
Zo zastávky Pasteurova jazdia tieto linky:
Pošta.
V blízkosti sa nachádza pošta Košice 3
PSČ: 040 03
Námestie mladých poľnohospodárov

Námestie mladých poľnohospodárov je námestie v Košiciach, v mestskej časti Barca. 
V blízkosti námestia sa nachádzajú dva kostoly a to rímskokatolícky Kostol sv. Petra a Pavla a Kalvínsky kostol. Ďalej tu môžeme nájsť Strednú odbornú školu veterinárnu, Liečebno-výchovné sanatórium a taktiež nádherný a veľký Barčanský park, v ktorom stojí socha pápeža Jána Pavla II.
Doprava.
Zo zastávky Barca, kostoly vedie táto linka:
Pošta.
PSČ: 040 17
Danuše Nerudová

Prof. Ing. Danuše Nerudová, Ph.D. (* 4. január 1979, Brno) je česká ekonómka, od 1. februára 2018 do 31. januára 2022 rektorka Mendelovej univerzity v Brne. Na tejto univerzite bola tiež najmladšou vedúcou Ústavu účetníctví a daní, docentkou, profesorkou, prorektorkou a tiež rektorkou.
Život.
Nerudová ukončila svoje štúdium na Provozně ekonomickej fakulte Mendelovej univerzity v roku 2002, o tri roky neskôr získala doktorát. V čase zvolenia viedla Ústav účetnictví a daní na Provozně ekonomickej fakulte. Je autorkou knihy "Harmonizace daňových systémů zemí Evropské unie".
Rektorka Mendelovej univerzity.
Do funkcie rektorky bola zvolená 18. októbra 2017. Získala 21 hlasov od 32 členov akademického senátu, dovtedajší rektor Ladislav Havel šesť. Ohradila sa voči chýbajúcemu ceremoniálu, ktorý je s menovaním rektorov obvykle spojený. Vymenovací dekrét dostala od ministra školstva, nie prezidenta Miloša Zemana. Na univerzite chcela uskutočniť genderový audit. Tvrdí, že nie je feministka a že muži a ženy sú rôzni, ale mali by mať rovnaké príležitosti. Plánovala tiež reformy personálneho riadenia a zlepšenie postavenia školy v medzinárodných rebríčkoch. Funkčné obdobie jej trvalo do konca januára 2022.
18. októbra 2021 bol zvolený jej nástupca, Vojtěch Adam. Adam však rezignoval ešte pred začiatkom funkcie kvôli pochybnostiam v publikáciách. 16. marca 2022 akademický senát zvolil nového rektora, stal sa ním dovtedajší dekan Agronomickej fakulty, Jan Mareš. Univerzitu dočasne viedol Robert Plaga.
Politické pôsobenie.
31. mája 2022 oficiálne oznámila kandidatúru do prezidentských volieb v roku 2023. V prvom kole skončila na 3. mieste so ziskom 13,92%. Do druhého kola nepostúpila, no verejne podporila víťaza prvého kola generála Petra Pavla.
Zoznam cintorínov v Košiciach

Táto stránka obsahuje zoznam všetkých cintorínov na území Košíc.
Who Can It Be Now?

„Who Can It Be Now?“ je skladba austrálskej skupiny Men at Work. Vydaná bola ako singel v júni 1981 v Austrálii, ešte pred vydaním ich debutového albumu "Business as Usual", v ktorom sa neskôr objavila.
V Austrálii obsadil 2. miesto a na Novom Zélande obsadil 45. miesto. V októbri 1982 však singel obsadil 1. miesto v americkom rebríčku Billboard Hot 100. Ako jeden z najväčších hitov skupiny, bol použitý na ich neskorších kompiláciách a tiež na koncertnom albume "Brazil". Skladba sa stala poplárnym symbolom hnutia new wave a použitá bola v mnohých kompilačných albumoch 80. rokov. V komediálnej nočnej televíznej šou "Saturday Night Live" bola dňa 23. októbra 1982 hraná naživo spolu so skladbou „Down Under“.
Kompozícia.
Skladba začína saxofónovým hookom, ktorý zahral Greg Ham. Colin Hay však pôvodne tento hook napísal pre neskorší čas v skladbe, ale producent Peter McIan mu odporučil dať ho na začiatok. Počas nahrávania skladby chcel McIan saxofónové sólo, a povedal Hamovi nech zahrá hocičo aby dostal nejaký zvuk. Tak použil impovizovanú kompozíciu Hama do skladby.
The Flirts

The Flirts bola americká dievčenská skupina. Trojica bola založená a vedená americkým Hi-NRG zakladateľom Bobbym Orlandom. Pôvodne bola zložená z blondínky, brunetky a červenovlásky. Známa je vďaka hitom ako „Passion“, „Danger“, „Helpless“ či „Jukebox (Don’t Put Another Dime)“.
Koncept skupiny a úspech.
Orlando dostal nápad vytvoriť The Flirts, pričom napísal a zložil skladby, hral na nástrojoch a produkoval skladby. V tom čase vyskúšal použiť tri dievčatá, ktoré by zosobňovali túto skupinu. Často tiež používal služby profesionálych štúdiových hudobníčok pre vokálne časti svojich skladieb. zostava skupiny The Flirts sa často menila, a s každým štúdiovým albumom sa objavil niekto nový. Medzi rokmi 1982 až 1992 vydala skupina šesť štúdiových albumov a množstvo singlov. Takisto sa zúčastnila niekoľkých medzinárodných turné, často v kluboch a prevažne so spevom na playback.
Ich debutový singel „Jukebox“ obadil 28. miesto v americkom rebríčku Hot Dance Club Play a v hudobnej stanici MTV mala v roku 1982 značnú hranosť. Druhý singel „Passion“ dosiahol lepšie 21. miesto v Hot Dance Club Play a s obrovským úspechom v Európe dosiahol 4. miesto v nemeckom rebríčku Media Control Charts a 22. miesto v holandskom rebríčku Dutch Top 40. šiesty singel „Helpless (You Took My Love)“ dosiahol 12. miesto v Hot Dance Club Play.
Členovia.
Plus ďalšie štúdiové speváčky, ktoré spievali hlavné a sprievodné vokály v skladbách, ktoré boli vydané pod názvom The Flirts.
Polygnótos

Polygnótos () môže byť:
Ivan Čeredejev

Ivan Čeredejev (* 5. marec 1952) je bývalý riaditeľ štátnej tlačovej agentúry TASR, bývalý riaditeľ vydavateľstva denníka Národná obroda, bývalý riaditeľ vydavateľstva denníka "24 hodín" a bývalý šéfredaktor týždenníka Plus 7 dní.
Fyles z Halikarnasu

Fyles alebo Fylés ("Fyles", iný prepis: "Fylés") bol grécky sochár v 3. storočí pred Kr.
Sochár Fyles, syn Polygnóta z Halikarnasu, bol činný v 2. polovici 3. storočia pred Kr. Zo skulpturálnej tvorby tohto umelca (bronziara) sa nič nezachovalo, ale našlo sa až 23 jeho menom signovaných podstavcov zo sôch na ostrovoch Rodos (v mestách Rodos, Lindos a Kameiros), Délos a Astypalaia. Nápisy na podstavcoch sú na základe epigrafického a prosopografického skúmania datované do rokov 250 až 200 pred Kr.
Podstavec objavený na ostrove Délos bol základňou sochy Agathostrata, veliteľa rodoského loďstva, ktorý okolo roku 258 pred Kr. zvíťazil v bitke pri Efeze nad vojenskou flotilou egyptského panovníka Ptolemaia II. Na podstavcoch nájdených na akropole rodoského mesta Lindos, podľa ich nápisov, stáli väčšinou sochy kňazov bohyne Atény "Lindskej". Na jednom z nich sa pôvodne nachádzala dvojica sôch kňazov tejto bohyne, a to socha Eufrantida, syna Charidama, ktorá bola jeho dielom, a socha Kallikrata, syna Eufrantida, zhotovená rodoskými sochármi Telesónom a jeho otcom Mnasitimom.
Polyeuktos

Polyeuktos () môže byť:
Park na Drevnom trhu

Park na Drevnom trhu (historické názvy: "Petőfi tér", "Námestie Janka Kráľa", "Námestie Júliusa Fučíka") je park v Košiciach v mestskej časti Staré Mesto. Nachádza sa medzi ulicami Protifašistických bojovníkov, Rooseveltova ulica a Senný trh.
Poloha.
Na strane z ulice Protifašistických bojovníkov sa nachádza Mestská krytá plaváreň, pri ktorej sa nachádza pobočka rýchleho občerstvenia McDonald’s. Zo strany ulice Senný trh je umiestnené biznis centrum Aupark Tower, pri ktorom sa nachádzajú zástavky mestskej hromadnej dopravy. Severne od parku sa na Puškinovej ulici nachádza ortodoxná synagóga. V strede parku sa nachádza fontána. Park bol revitalizovaný vo februári 2019.
História.
Terajší Drevný trh má svoje meno, ktoré naväzuje na jeho historické využitie ako námestie. V druhej polovici 19. storočia sa súčasný Drevný trh nazýval "Petőfi tér" (námestie), Potom Námestie Janka Kráľa, neskôr Námestie Júliusa Fučíka.
Dôvod pomenovania miesta Drevný trh, vyplýva z toho, že v minulosti tu furmani zvážali z celého okolia Košíc drevo na predaj. Názov Drevný trh (v maďarskom jazyku) sa prvýkrát objavuje na mape z roku 1868.
V roku 1889 na južnej strane Drevného trhu postavili budovu parných a vaňových kúpeľov s vlastným vodným zdrojom. Ich projektantom a staviteľom bol košický podnikateľ Michal Répászky. Táto budova bola však v polovici 70-tych rokov 20. storočia zbúraná. Dnes je na jej pozemku park. Skôr ako bol vybudovaný, uvažovalo sa nad rôznymi návrhmi bol aj nápad galérie, evanjelického kostola, divadla, prípadne múzea.
Verejná knižnica Michala Rešetku v Trenčíne

Verejná knižnica Michala Rešetku v Trenčíne je kultúrna, informačná a vzdelávacia inštitúcia s pôsobnosťou v rámci Trenčianskeho samosprávneho kraja, ktorý je jej zriaďovateľom.
Plní funkciu mestskej verejnej knižnice pre mesto Trenčín a zároveň funkciu regionálnej knižnice pre územné celky okresov Trenčín, Nové Mesto nad Váhom, Bánovce nad Bebravou a Myjava.
V rámci Trenčianskeho samosprávneho kraja knižnica koordinuje a poradensky usmerňuje ostatné regionálne knižnice, zabezpečuje úlohy spojené s bibliografickou registráciou a koordináciou bibliografickej činnosti, zabezpečuje úlohy spojené s dokumentovaním stavu a rozvojom knižnično-informačných služieb verejnosti prostredníctvom knižničného systému.
Knižničný fond Verejnej knižnice Michala Rešetku obsahuje cca 220 tis. zväzkov kníh a špeciálnych dokumentov (audiovizuálne, elektronické), 280 titulov periodík a regionálne dokumenty.
Knižnica je otvorená 65 hodín v týždni, služby poskytuje denne okrem nedele. Popri knižnično-informačných službách v súlade so svojím zameraním a špecializáciou poskytuje aj prístup na internet pre verejnosť, organizuje množstvo kultúrno-spoločenských podujatí s cieľom predstaviť širokej verejnosti literátov a iné významné osobnosti trenčianskeho regiónu, vzdelávacie podujatia pre deti a mládež a pôsobí ako komunitné centrum.
Knižnica plní, v rámci svojej miestnej a regionálnej pôsobnosti vzdelávacie, informačné a kultúrne poslanie, zabezpečuje slobodný prístup k informáciám a podieľa sa na celoživotnom vzdelávaní jej používateľov a návštevníkov.
ISIL kód: SK-6KACKA03708
Spandau Ballet

Spandau Ballet je anglická synthpopová skupina, ktorá bola založená v roku 1979 v Londýne. Vznikla pod názvom The Cut, ktorý neskôr zmenila na The Makers, neskôr na Spandau Ballet, podľa nápisu v berlínskom nočnom klube. Inšpirovaná bola hnutím electro, ktorého bola aj súčasťou. Počas 80. rokov sa stala jednou z najúspešnejších hudobných skupín éry New Romantic. Pôvodnú zostavu tvorili bratia Gary Kemp a Martin Kemp hrajúci na gitare, spevák Tony Hadley, saxofonista Steve Norman a bubeník John Keeble.
Debutový singel s názvom "To Cut a Long Story Short" dosiahol 5. miesto v britskom rebríčku UK Singles Chart, neskôr boli vydané hity ako „Gold“, „Chant No. 1“, „Only When You Leave“ či „True“. Skupina vydala osem albumov, ktoré sa umiestnili v prvej desiatke v Spojenom kráľovstve, vrátane troch kompilácií "najväčších hitov" a album znovu vydaných materiálov.
Počas vrcholu svojej popularity v roku 1984, získala skupina cenu Brit Award za technickú dokonalosť. V roku 1990 sa rozpadla, pričom jej členovia pokračovali v sólových kariérách. Od roku 2009 opäť funguje v pôvodnom zložení.
Členovia.
Súčasní členovia
Bývalí členovia
Skorší členovia
Mount Kennedy

Mount Kennedy je vrch v Saint Elias Mountains v Kanade. Jeho výška je medzi 4250 a Pomenovaný bol v novembri 1964 po americkom prezidentovi Johnovi Fitzgeraldovi Kennedymu, ktorý bol približne rok predtým zavraždený. Prvovýstup na vrch urobil Kennedyho brat, tiež politik, Robert Kennedy. Expedícia bola sponzorovaná organizáciou National Geographic Society a okrem Kennedyho sa jej zúčastnilo niekoľko skúsených horolezcov. Celú expedíciu viedol Jim Whittaker. Výstup vykonali cestou od ľadovca Cathedral.
Revúcke podolie

Revúcke podolie je geomorfologický podcelok Veľkej Fatry. 
Polohopis.
Nachádza sa vo východnej časti pohoria a zaberá úzky pás ľavého brehu rieky Revúca v Revúckej doline. Na severe hraničí s podcelkom Šípska Fatra, na severovýchode na krátkom úseku susedí s Liptovskou kotlinou a východným susedom sú Ďumbierske Tatry. Južne od Liptovskej Osady Revúcke podolie hraničí s podcelkom Zvolen a západne sa nachádza Hôľna Fatra a Šiprúň.
Ochrana prírody.
Na území sa nachádza viacero chránených rezervácií, medzi nimi CHA Revúca, PP Dogerské skaly, PP Vlčia skala, PP Jazierske travertíny a PP Bukovinka.
Doprava.
Východným okrajom územia vedie v trase cesty I/59 (Ružomberok – Zvolen) európska cesta 77, spájajúca Budapešť s Krakovom. V trase zaniknutej úzkorozchodnej železničky do Korytnice je budovaná cyklotrasa Cyklokorytnička.
Bralná Fatra

Bralná Fatra je geomorfologický podcelok Veľkej Fatry. 
Vymedzenie.
Nachádza sa v juhozápadnej časti pohoria a zaberá bočné hrebene a doliny, zvažujúce sa do Turca. Na severe vedie hranica s podcelkom Lysec Necpalskou dolinou, na východe hraničí s Hôľnou Fatrou v línii Dedošová dolina, západné úpätie Kráľovej skaly, Bystrická a Turecká dolina. Po krátkom úseku Starohorskou dolinou pokračuje hranica so Starohorskými vrchmi lesným terénom po južnom úpätí hrebeňa Japeň a západne od obce Dolný Harmanec začína Flochovský chrbát, podcelok Kremnických vrchov. Táto, južná hranica, vedie mimo údolia a je pomerne ťažko identifikovateľná. Západný okraj Bralnej Fatry strmo klesá do Turčianskej kotliny, kde sa rozkladajú Diviacka a Mošovská pahorkatina.
Ochrana prírody.
Takmer celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží napr. národná prírodná rezervácia Padva, Rakšianske rašelinisko, Tlstá, Veľká Skalná, Harmanecká tisina, prírodná rezervácia Biela skala a chránený areál Krásno a Žarnovica.
Turizmus.
Táto časť Veľkej Fatry oplýva množstvom turisticky atraktívnych lokalít, ktoré sú prístupné značenými turistickými chodníkmi. Okrem dolín sú prístupné viaceré jaskyne, no tiež Blatnický hrad nad Gaderskou dolinou. Cez sedlo Malý Šturec smerom na Krížnu vedie Cesta hrdinov SNP.
Scania série 4

Scania série 4 je modelový rad nákladných automobilov, uvedený automobilkou Scania v roku 1995. Bol nasledovníkom série 3. V ponuke bolo päť motorizácií, tri typy kabín a štyri podvozkové konfigurácie. V roku 2004 v Európe tento rad nahradil nový rad P/G/R, avšak v Brazílii výroba série 4 pokračovala do roku 2007. Interiér série 4 navrhol taliansky dizajnér Giorgetto Giugiaro.
V roku 1996 získala séria 4 cenu Truck of the Year. Potom, ako sa séria 4 predávala viac ako osem rokov, predalo sa celkovo okolo 300 000 kusov tohto modelového radu.
Motorizácia.
Modelový rad Scania série 4 bol vybavený naftovými motormi so zdvihovými objemami 9, 11, 12 až 14 litrov s výkonmi od 220 do 530 koní. V roku 2000 bol uvedený osemvalcový motor so zdvihovým objemom 16 litrov, ktorý ponúkal výkon buď 480 alebo 580 koní.
Martina Kušnírová

Mgr. Martina Kušnírová (* 3. apríl 1990, Gregorovce† 21. február 2018, Veľká Mača) bola slovenská archeologička. V stredu 21. februára 2018 bola spolu so svojim snúbencom, investigatívnym reportérom Jánom Kuciakom, úkladne zavraždená Miroslavom Marčekom, pričom motív vraždy zrejme súvisel s Kuciakovou investigatívnou žurnalistickou prácou.
Životopis.
Stredoškolské štúdium absolvovala na gréckokatolíckom Gymnáziu Pavla Gojdiča v Prešove. Vysokoškolské štúdium v odbore archeológia absolvovala v roku 2014 na Katedre archeológie Filozofickej fakulty Univerzity Konštantína Filozofa v Nitre. V bakalárskej práci sa venovala zvieracej symbolike v neolite, v období prvých roľníkov na území dnešného Slovenska. V diplomovej práci písala o pravekom osídlení údolia rieky Nitra. Následne pôsobila v súkromnej archeologickej spoločnosti ACANTHA ARCHEOLOGY, s.r.o. so sídlom v Lučenci. S Jánom Kuciakom bola zasnúbená a na rok 2018 plánovali sobáš. V júli 2017 kúpili rodinný dom vo Veľkej Mači, kde mal Ján Kuciak trvalý a Martina Kušnírová prechodný pobyt.
Lysec (geomorfologický podcelok)

Lysec je geomorfologický podcelok Veľkej Fatry. 
Vymedzenie.
Nachádza sa v západnej časti pohoria a zaberá celú turčiansku vetvu hlavného veľkofatranského hrebeňa, ako aj bočné hrebene a doliny, zvažujúce sa do Turca. Na severe prechádza Ľubochnianskym sedlom hranica so Šípskou Fatrou, Ľubochnianska dolina oddeľuje Lysec od podcelkov Šiprúň a Hôľna Fatra. Sedlom medzi Javorinou () a Šoproňom () vedie hranica s Hôľnou Fatrou do Belianskej doliny a sedlom medzi Prierastlým () a Osičným () do Necpalskej doliny. Južná hranica pokračuje údolím s podcelkom Bralná Fatra a západný okraj Lysca strmo padá do Turčianskej kotliny. V južnej časti susedí Mošovská pahorkatina, severnejšie Sklabinské podhorie a v najsevernejšom výbežku je to východný okraj Turčianských nív.
Ochrana prírody.
Takmer celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží napr. národná prírodná rezervácia Borišov, Madačov, Kornietová a prírodná rezervácia Katova skala.
Turizmus.
Turčianska časť Veľkej Fatry ponúka široké možnosti na turistiku a športové aktivity. Medzi turisticky atraktívne lokality patrí Sučiansky hrad, lyžiarske stredisko v Jasenskej doline či vodopád Došnej. Dlhé doliny ponúkajú vhodné možnosti cykloturistiky a vedú nimi turistické trasy na hrebeň.
Timagoras (syn Aristónida)

Timagoras () bol grécky sochár v 3. storočí pred Kr.
Sochár Timagoras, syn Aristónida z Rodosu, tvoril v 1. polovici 3. storočia pred Kr. Svedectvom tvorby tohto umelca, pochádzajúceho z viacčlennej rodiny sochárskych majstrov, sú jeho menom signované mramorové podstavce (z nezachovaných sôch), nájdené na ostrove Rodos.
Nápis na podstavci objavenom v meste Kameiros hlása, že na ňom kedysi stála bronzová socha "Filokrata, syna Sósitima", víťaza pýtických a isthmických hier v zápasení dorastencov (mladík sa neskôr stal sudcom) a že ju zhotovili Timagoras a Eukles z maloázijskej Mylasy:
Ďalšia epigrafická pamiatka z mesta Kameiros, datovaná do rokov 295 až 285 pred Kr., uvádza jeho meno v zozname dozorcov zodpovedných za chod náboženských obradov ("hieropoioi").
Šiprúň (geomorfologický podcelok)

Šiprúň je geomorfologický podcelok Veľkej Fatry. 
Vymedzenie.
Nachádza sa v severovýchodnej časti pohoria a zaberá časť liptovskej vetvy hlavného veľkofatranského hrebeňa. Obklopujú ho iba podcelky Veľkej Fatry a ako jediný netvorí vonkajšiu hranicu pohoria. Severne sa nachádza Šípska Fatra, východne Revúcke podolie a južne Hôľna Fatra. Na západe vytvára výraznú hranicu s podcelkom Lysec Ľubochnianska dolina.
Ochrana prírody.
Celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží národná prírodná rezervácia Jánošíkova kolkáreň.
Turizmus.
Aj táto časť Veľkej Fatry disponuje sieťou turistických trás, ktoré sú situované najmä v okolí hlavného hrebeňa. Z viacerých smerov je tak prístupný i najvyšší vrch tejto časti, vysoký Šiprúň.
Hôľna Fatra

Hôľna Fatra je geomorfologický podcelok Veľkej Fatry. 
Vymedzenie.
Nachádza sa v centrálnej časti pohoria a zaberá tiež južnú časť liptovskej vetvy hlavného veľkofatranského hrebeňa. Obklopujú ho podcelky Veľkej Fatry, len južná hranica susedí so Starohorskými vrchmi. Západne sa nachádza Bralná Fatra, na severozápade podcelok Lysec, severne Šiprúň, východne Revúcke podolie a juhovýchodne Zvolen.
Ochrana prírody.
Celé územie podcelku patrí do Národného parku Veľká Fatra, resp. jeho ochranného pásma. Z veľkého množstva maloplošných chránených území tu leží napr. národná prírodná rezervácia Kundračka, Skalná Alpa, Čierny kameň, Borišov či Suchý vrch, prírodná rezervácia Smrekovica a Biela skala a prírodná pamiatka Majerova skala.
Turizmus.
Centrálna časť Veľkej Fatry oplýva množstvom turisticky atraktívnych lokalít, ktoré sú prístupné značenými turistickými chodníkmi. Z dolín vedú na hrebeň a vrcholy značené turistické trasy, ktoré sú napojené na hlavné magistrály. Jednou z nich je Cesta hrdinov SNP, vedúca zo sedla Malý Šturec smerom na Donovaly cez Krížnu. Z jej vrcholu vedie severným smerom hlavná veľkofatranská magistrála, ktorá sa na vrchole Ploskej rozdeľuje a kopíruje hrebene turčianskej a liptovskej vetvy.
Park na Hlavnom námestí

Park na Hlavnom námestí je park v Košiciach v mestskej časti Staré Mesto. Nachádza sa medzi ulicami Dómom svätej Alžbety, Urbanovou vežou a Štátnym divadlom na Hlavnom námestí.
Poloha.
Park je súčasťou Hlavného námestia. Po oboch stranách parku sa tiahne dominantná Hlavná ulica. V strede parku a nachádza známa košická atrakcia zvaná Spievajúca fontána. Park predovšetkým slúži na oddych a rekreáciu, no počas "Košických Vianoc" sú tu zvyčajne umiestnené rôzne ľadové sochy.
História.
Vznik parku sa predpokladá v roku 1899, keď bola dokončená nová divadelná budova dnes budova Štátneho divadla Košice. Pred tým sa tu nachádzala pomerne veľká plocha, ktorá slúžila ako trhovisko s kupeckými krámami i ako obchodná hala v 18. storočí nazývaná "Propyleum". Po zriadení parku tu trh pretrval aj začiatkom 20. storočia, ale už len pred Urbanovou vežou.
V časoch prvej ČSR v paku zriadili bazén s fontánou, ktorý slúžil ako požiarna nádrž. Park bol v roku 1985-86 zrekonštruovaný podľa projektu architekta Juraja Kobana.
V roku 1986 tu bola zriadená spievajúca fontána, ktorá je najstaršou spievajúcou fontánou v bývalom Československu. Najväčšie zásluhy na vzniku spievajúcej fontány a rekonštrukcií parku, má bývalý dvojnásobný košický primátor a neskôr aj slovenský prezident Rudolf Schuster.
Posledná rekonštrukcia parku a spievajúcej fontány bola v roku 1996-97. Počas tejto rekonštrukcie tu bola nainštalovaná košická zvonkohra. Prvýkrát zaznela pri oslavách Dňa mesta Košice v roku 1997.
Klub 27

Klub 27 (angl. 27 Club) je zoznam hudobných celebrít, ktorých spája smrť vo veku 27 rokov. Medzi najznámejších "členov" klubu patria Jim Morrison, Jimi Hendrix, Kurt Cobain či Amy Winehouse. Klub 27 sa stal počas rokov kultúrnym fenoménom a je často spomínaný v hudbe, filme, či literatúre. Klub 27 sa taktiež stal terčom konšpiračných teórií. 
Dejiny.
Brian Jones, Jimi Hendrix, Janis Joplin a Jim Morrison všetci nešťastne zahynuli medzi rokmi 1969 a 1971 vo veku 27 rokov. Spoločnosť si spojitosť týchto významných úmrtí všimla a začala polemizovať, čo číslo 27 znamená. V roku 1994, úmrtím Kurta Cobaina, sa teória Klubu 27 vrátila do povedomia. Smrť Amy Winehouse v roku 2011 taktiež upútala veľkú pozornosť médií a konšpirátorov. Keďže Klub 27 nie je oficiálny klub, či skupina, nedá sa presne určiť, koľko má členov. Taktiež v Klube 27 nemusia byť len členovia z hudobného priemyslu, za členov sa považovali aj americký herec ruského pôvodu Anton Yelchin, či graffitti umelec Jean-Michel Basquiat.
Teórie.
Žiadne vedecké štúdie nepotvrdzujú, že by hudobníci mali vyššiu tendenciu zomierať vo veku 27 rokov. Za vysvetlenie Klubu sa niekedy označuje drogová závislosť či závislosť od alkoholu a divoký životný štýl, ktorý u hudobníkov v 60. a 70. rokoch bol veľmi rozšírený. Teórie o Klube zahŕňajú referencie na numerológiu, psychologickú stránku ľudí, vplyv drog na ľudské telo a taktiež aj na pakt so Satanom.
MS Symphony of the Seas

MS Symphony of the Seas je výletná loď triedy Oasis, ktorú vlastní a prevádzkuje spoločnosť Royal Caribbean International. Od 9. júna 2017 je najväčšia osobná loď aká bola kedy postavená, s tonážou 228 021 ton. Nasleduje ju jej sesterská loď MS "Harmony of the Seas".
Popis.
"Symphony of the Seas" je dlhá 362 metrov a má 18 poschodí. Je schopná pojať 5518 pasažierov, pričom maximum je 6680 pasažierov a 2200 členov posádky. Medzi výbavu lode patrí detský vodný park, basketbalové ihrisko, plocha na korčuľovanie či dve horolezecké steny.
Shelley Duvallová

Shelley Alexis Duvallová (* 7. júl 1949, Houston, Texas, USA – † 11. júl 2024, Blanco, Texas) bola americká herečka.
Narodila sa ako dcéra právnika Roberta R. Duvalla a Bobbie Ruth. Má troch mladších bratov, Scotta, Shanea a Stewarta. Študovala na Waltrip High School a na South Texas Junior College.
Pre film ju objavil v roku 1970 režisér Robert Altman, keď natáčal Houstone komédiu "Brewster McCloud". Hoci nemala žiadne herecké skúsenosti, Altman ju obsadil do úlohy Suzanne Davis.
Ich spolupráca pokraočvala filmami "McCabe &amp; Mrs. Miller" (1971), "Thieves Like Us" (1974), "Nashville" (1975), "Buffalo Bill and the Indians, or Sitting Bull's History Lesson" (1976), "3 Women" (1977) a "Popeye" (1980).
Eukles z Mylasy

Eukles () bol grécky sochár v 3. storočí pred Kr. 
Eukles, grécky sochár (bronziar) z Mylasy, tvoril v 1. polovici 3. storočia pred Kr. Svedectvom tvorby tohto umelca je jeho signatúra na mramorovom valcovitom podstavci zo sochy, objavená v archeologickej lokalite mesta Kameiros na ostrove Rodos. Jeho nápis hlása, že bol základňou bronzovej sochy "Filokrata, syna Sósitima", víťaza pýtických a isthmických hier v zápasení dorastencov (mladík sa neskôr stal sudcom), zhotovenej Timagorom a Eukleom:
Keďže je tento nápis datovaný do rokov 290 až 280 pred Kr., zrejme tu nejde o rovnomenného bronziara, ktorého tvorbu rímsky spisovateľ Plínius datuje do obdobia 113. olympiády (do rokov 328 až 324 pred Kr.).
Stayin’ Alive

„Stain’ Alive“ je disko skladba britskej skupiny Bee Gees. Zložená bola pre soundtrack k filmu "Horúčka sobotňajšej noci". Vydaná bola dňa 13. decembra 1977 ako druhý singel z soundtrackového albumu "Saturday Night Fever: The Original Movie Sound Track". Koprodukciu vykonali členovia skupiny spoločne s Albhym Galutenom a Karlom Richardsonom. Skladba je jednou zo signature songov skupiny Bee Gees. V zozname Rolling Stone’s 500 Greatest Songs of All Time sa skladba v roku 2004 umiestnila na 189. mieste.
Keď bola skladba vydaná, dosiahla 1. miesto v americkom rebríčku Billboard Hot 100, kde vydržal štyri týždne. Dodnes bolo vytvorených niekoľko coververzií tejto skladby a takisto sa skladba objavila v mnohých televíznych reláciách, športových podujatiach, filmoch či videohrách.
Czarny Staw Gąsienicowy

Czarny Staw Gąsienicowy () je ľadovcové pleso, jedno zo skupiny Gąsienicowych Stawów () v poľskej časti Vysokých Tatier. Leží vo výške v Kotle Czarnego Stawu () a je štvrté najhlbšie vo Vysokých Tatrách. Nad jeho západným brehom sa vypínajú strmé steny Kościelca. Je najväčším plesom Doliny Gąsienicowej.
Popis.
Pleso má oválny tvar, kryštálová voda má zafírovú farbu. V jazere, neďaleko severovýchodného brehu, je ostrovček zarastený kosodrevinou. V roku 1909 sa uvažovalo postaviť na ostrovčeku mauzóleum poľského básnika predstaviteľa romantizmu Juliusza Słowackého. Zámer sa neuskutočnil pre protesty ochrancov prírody. Na severe pleso uzatvára skalný prah, cez ktorý preteká Czarny Potok Gąsienicowy. Pleso bolo v roku 1881 zarybnené pstruhom potočným.
Názov.
Názov plesa je odvodený od tmavomodrého zafarbenia vody prechádzajúceho do čierneho zafarbenia spojeného s tieňom, ktorý vrhá blízky štít a sinicami ("Pleurocapsa polonica"), ktoré pokrývajú kamene na brehu jazera. Priehľadnosť vody dosahuje až do hĺbky .
Od začiatku 19. storočia pleso pútalo pozornosť turistov. Často bolo námetom pre maliarov. V rokoch 18841920 stál na brehu plesa bufet, ktorý vlastnil Józef Sieczki zo Zakopaného. Zhorel v roku 1920.
Unterhaltungsblatt

Unterhaltungsblatt bola príloha novín Pressburger Zeitung, ktorá vychádzala na Slovensku v 19. storočí.
Vydavateľské údaje.
Unterhaltungsblatt vychádzal s podnázvom "fur die Leser der Pressburger Zeitung - Als Beilage zur Pressburger Zeitung" a bol beletristickou a kultúrnou prílohou Pressburger Zeitung. Príloha vychádzala v Bratislave v rokoch 1811 až 1826. Tlačila ju tlačiareň S. P. Weber a Syn.
Periodicita.
Unterhaltungsblatt vychádzal 2x týždenne.
Aehrenlese

Aehrenlese, neskôr Pressburger Aehrenlese, bola príloha novín Pressburger Zeitung, ktorá vychádzala v 19. storočí.
Vydavateľské údaje.
Aehrenlese bol nemecký vedecko-popularizačný a kultúrno-umelecký časopis, ktorý vychádzal s podnázvom "zur Belehrung und Unterhaltung" raz týždenne v Bratislave. Redaktor a vydavateľ bol C. F. Wigand.
You Keep Me Hangin’ On

„You Keep Me Hangin’ On“ je skladba z roku 1966, ktorú zložil produkčný tím Holland–Dozier–Holland. Nahrala ju skupina The Supremes, pre ktorú to bol prvý hit. Koncom roku 1966 sa skladba umiestnila na 1. mieste v americkom rebríčku Billboard Hot 100. O rok neskôr vytvorila rocková skupina Vanilla Fudge coververziu, ktorá sa umiestnila v prvej desiatke v USA. Britská popová speváčka Kim Wilde vytvorila v roku 1986 jej coververziu, ktorá v júni 1987 opäť obsadila 1. miesto v americkom rebríčku Billboard Hot 100.Originálna verzia sa umiestnila na 339. mieste v zozname "The 500 Greatest Songs of All Time".
Počas rokov bolo vytvorených množstvo coververzií pôvodnej skladby od The Supremes, vrátane verzií od Wilson Pickett, Rod Stewart, Colourbox, The Index a Box Tops.
Verzia Vanilla Fudge.
V roku 1967 vytvorila psychedelickorockovú coververziu americká skupina Vanilla Fudge. Skladba obsadila 6. miesto v americkom rebríčku Billboard Hot 100.
Táto verzia bola použitá v americkom filme "Vojnoví psi" (2017) a vo videohre "Mafia III (2015).
Verzia Kim Wilde.
„You Keep Me Hangin’ On“ je coververzia britskej speváčky Kim Wilde. Vydaná bola ako singel dňa 13. októbra 1986. Jej verzia je úplne prerobená voči originálu, pričom Motownový zvuk bol celkom prerobený do Hi-NRG štýlu. Skladba sa stala najväčším hitom Kim Wilde, pričom obsadil 2. miesto v Spojenom kráľovstve a 1. miesto v Austrálii. Takisto sa stal jej druhým a zároveň posledným hitom, ktorý v americkom rebríčku Billboard Hot 100 obsadil 1. miesto. Za predaj presahujúci 250 000 kópií ziskal singel striebornú platňu od organizície British Phonographic Industry v Spojenom kráľovstve. Vo Francúzsku predaj presiahol hranicu 264 000 kópií.
Politische Gespräche aus dem Reiche der Todten

Politische Gespräche aus dem Reiche der Todten alebo aj Das Reich der Todten bola príloha bratislavských Pressburger Zeitung, ktorá vychádzala koncom 18. storočia.
Táto príloha vychádzala pod rozličnými názvami v rokoch 1790 až 1810 a stala sa v Strednej Európe veľmi populárnou, pretože prinášala pohľad na aktuálnu tématiku vo forme rozhovorov dávno zomrelých ľudí. Zámerom bolo vyhnúť sa alebo oklamať cenzúru, pretože pod fingovanými menami alebo menami už dávno nežijúcich ľudí prezentovala kritiku a venovala sa pálčivým politickým otázkam namiereným proti vládnucej triede a aj samotnému panovníckemu dvoru. V období francúzskej revolúcie uverejňovala obľúbeným populárnym štýlom politické spravodajstvo so zameraním proti francúzskej revolúcii, čím si získala podporu a záujem aj vo vládnych kruhoch Rakúska.
Periodicita prílohy nie je známa.
Rybie Stawki

Rybie Stawki () sú skupinou malých jazierok nachádzajúcich sa na Rybim Potoku v poľských Vysokých Tatrách, približne 200 metrov severne od jeho vtoku do Morského oka.
Popis.
Sú to:
Plieska obklopuje rašelinová vegetácia. Rastie tu napríklad ostrica zobáčikatá ("Carex rostrata"), páperník úzkolistý ("Eriophorum angustifolium"), páperec alpínsky ("Trichophorum alpinum") a rašelina. Jazierka obkolesuje kosodrevina, vŕby, jarabiny a borovice. V brehovom poraste žijú vodné živočíchy. Liahne sa tu napríklad vážka "Somatochlora alpestris" a iné. Na mnohých mapách je Małe Morskie Oko uvádzané ako Żabie Oko, Żabie Oko alebo Małe Żabie Oko a správny názov Małe Żabie Oko je nepovšimnutý.
Turistika.
K jazierkam Rybie Stawki nevedú špeciálne turistické chodníky. Najväčšie z nich je dobre viditeľné z Drogy Oswalda Balzera.
Kids in America

„Kids in America“ je skladba britskej speváčky Kim Wilde. Vydaná bola v Spojenom kráľovstve ako jej debutový singel v januári 1981, v USA na jar 1982. V britskom rebríčku UK Singles Chart obsadila 2. miesto. Počas rokov bolo vytvorených množstvo coververzií tejto skladby v rôznych štýloch.
Vo Francúzsku sa predalo viac ako 679 000 kópií singlu, pričom celosvetovo sa predalo viac ako 3 milióny kópií. V spojenom kráľovstve bol singel certifikovaný zlatou platňou.
Rusyn FM

rusyn FM je internetové rádio, ktoré ako jediné na Slovensku, nepretržite vysiela v rusínskom jazyku. Vzniklo 3. decembra 2012 ako projekt organizácie molody.Rusyny v Bratislave. Súčasným prevádzkovateľom rádia je občianske združenie Rusyn Media.
Vysielanie.
Cieľovou skupinou rádia sú Rusíni na Slovensku i v zahraničí, ako aj všetci fanúšikovia rusínskej kultúry. Rádio vysiela okrem rusínskej hudby aj množstvo spravodajských i publicistických relácií. Aktualizovaný program vysielania je dostupný na stránke rádia.
Zakladateľom a súčasným riaditeľom rádia je Peter Štefaňák. Rádio patrí medzi najpočúvanejšie internetové rádiá. V rebríčku aplikácie radia.sk sa pravidelne drží v rámci prvej desiatky.
Poslanie.
Hlavným cieľom rusyn FM je šíriť osvetu medzi Rusínmi a prebudiť v nich záujem o vlastnú kultúru i jazyk. Internetový priestor, v ktorom rusyn FM pôsobí, sa ukázal ako ideálne miesto i nástroj na pritiahnutie mladých ľudí z rusínskymi koreňmi, no aj ľudí, ktorí žijú v nerusínskych regiónoch a nemajú príležitosť počuť svoj rodný jazyk.
Dostupnosť.
Rádio rusyn FM možno počúvať priamo na stránke rádia, alebo cez jeho vlastnú aplikáciu, dostupnú pre Androidy, iOS a Windows mobile, ale aj cez aplikácie Tap in radio, Tune IN, radia.sk, či v rámci ponuky Antik TV.
Dana Meager

Ing. Dana Meager, rod. Palinská (* 8. september 1974) je slovenská úradníčka, manažérka a daňová analytička. Od apríla 2016 do marca 2020 pôsobila ako štátna tajomníčka Ministerstva financií Slovenskej republiky.
Život.
Vzdelanie a kariéra v súkromnej sfére.
Vysokoškolské štúdium absolvovala na Obchodnej fakulte Ekonomickej univerzity v Bratislave v rokoch 19921997.
V rokoch 19921997 a 19981999 pôsobila ako daňová analytička v spoločnosti KPMG TAX, k. s., medzitým v rokoch 19971998 bola administratívnou manažérkou v TRANSTRADE, s. r. o. V rokoch 20002002 pracovala ako staršia daňová konzultantka v DELOITTE &amp; TOUCHE TAX, k. s., a v rokoch 20042013 pôsobila v spoločnosti Slovenský plynárenský priemysel, a. s., ako vedúca daňového oddelenia.
Pôsobenie v štátnej správe.
Viceprezidentka Finančného riaditeľstva SR.
V roku 2013 opustila súkromnú sféru a stala sa viceprezidentkou Finančného riaditeľstva Slovenskej republiky. V tejto funkcii pôsobila do roku 2016, keď sa ujala funkcie štátnej tajomníčky Ministerstva financií Slovenskej republiky.
Ponuku údajne dostala od ministra financií Petra Kažimíra, straníka SMER-u – sociálnej demokracie. Dôvodom opustenia kariéry v súkromnom sektore mala byť "„profesionálna výzva“", ale aj ambícia stať sa v budúcnosti ministerkou financií. Je tiež uvádzaná ako splnomocnenec vlády Slovenskej republiky pre vyjednávanie o ekonomickom páse hodvábnej cesty a námornej cesty 21. storočia a splnomocnenec pre Národný fond pre predvstupové nástroje PHARE, SAPARD a Prechodný fond.
Štátna tajomníčka Ministerstva financií SR.
Do úradu štátnej tajomníčky Ministerstva financií bola schválená vládou 13. apríla 2016, menovaná bola o deň neskôr. Vo funkcii nahradila Ivana Lesaya.
Poslankyňa Národnej rady Slovenskej republiky Lucia Nicholsonová (Sloboda a Solidarita) 1. marca 2018 upozornila, že ešte ako viceprezidentka Finančnej správy sa Dana Meager mohla poznať s rodinou Vadalovcov a dokonca s nimi stráviť dovolenku v Kalábrii. Ministerstvo financií SR na toto tvrdenie odpovedalo: "„Štátna tajomníčka Dana Meager s menovaným pánom na žiadnej spoločenskej akcii nikdy nebola. Otázky ohľadne akéhokoľvek vzťahu s pánom Vadalom sú bezpredmetné.“" Antonino Vadala je taliansky podnikateľ pôsobiaci na východnom Slovensku, najmä v sektore pôdohospodárstva; je členom skupiny talianskych podnikateľov podozrivých z prepojenia na zločineckú skupinu ’Ndrangheta z Kalábrie v Taliansku, teda kalábrijskú vetvu mafie. Podľa článku zavraždeného investigatívneho reportéra spravodajského portálu "Aktuality.sk" Jána Kuciaka Vadala a jeho príbuzní získavali zdroje hlavne z podvodov s dotáciami a finančnými príspevkami na poľnohospodársku produkciu, pričom skupina mala napojenie na predsedu vlády Slovenskej republiky Roberta Fica (SMER-SD) a ďalších predstaviteľov strany SMER-SD. 1. marca 2018 príslušníci Policajného zboru zadržali Antonina Vadalu spolu s ďalšími šiestimi talianskymi podnikateľmi podozrivými v prípade úkladnej vraždy Jána Kuciaka a jeho snúbenice Martiny Kušnírovej. Prípade je zatiaľ v štádiu vyšetrovania.
Čertov (prírodná rezervácia)

Čertov je prírodná rezervácia v správe štátnej ochrany prírody Kysuce.
Nachádza sa v katastrálnom území obce Lazy pod Makytou v okrese Púchov v Trenčianskom kraji. Územie bolo vyhlásené v roku 1993 na rozlohe 84,62 ha. Ochranné pásmo nebolo určené. Rezervácia sa nachádza na území Chránenej krajinnej oblasti Kysuce.
Predmetom ochrany sú: "Prirodzené lesné spoločenstvá poskytujúce vhodný objekt k štúdiu vývoja, rastu a štruktúry prirodzených lesných geobiocenóz na flyši v stredných horských polohách Javorníkov."
Marek Vagovič

Marek Vagovič (* 24. apríl 1974, Bratislava) je slovenský investigatívny novinár, komentátor a moderátor.
Životopis.
Vyštudoval históriu na Trnavskej univerzite v Trnave.
Ako investigatívny novinár pracuje od svojich 26 rokov. Pracoval v redakciách "Pravda", "SME", ".týždeň" a "Domino fórum". V "Domine Fórum" v roku 2002 uverejnil svoj prvý článok o podozreniach z korupcie na Univerzite Komenského. Od januára 2007 bol v "SME" a vo februári 2011 sa vrátil do ".týždňa". Na portáli aktuality.sk zakladal oddelenie investigatívneho tímu. Do tímu vzal troch ľudí (podľa vlastných slov): "„stavil na skúsenú novinárku Annamáriu Dömeovú a perspektívnych mladých reportérov Jána Kuciaka a Veroniku Šmiralovú“".
V apríli 2022 pôsobenie v Aktualitách po šiestich rokoch ukončil a nastúpil do vydavateľstva denníka Postoj.
Od novembra do konca roka 2022 moderoval novú diskusnú reláciu RTVS "Pod povrchom", spoluprácu s RTVS však ukončil už po niekoľkých týždňoch, podľa Vagoviča pre spory s vedením televízie ohľadom autorskej slobody a nezávislosti pri výbere hostí a tém. K sporom došlo v nadväznosti na odvysielanie rozhovoru so spolupracujúcim obvineným Františkom Imreczem, ktorý podrobila kritike Rada RTVS a následnému tlaku na presunutie vysielacieho termínu rozhovoru so šéfkou vyšetrovacieho tímu kauzy Gorila Martinou Babacsovou z decembra na január (podľa Vagoviča pre obavy vedenia z možného neschválenia rozpočtu zo strany Rady RTVS), ako aj plánovanému presunu relácie z Jednotky na spravodajský kanál :24 s nižšou sledovanosťou. Podľa stanoviska RTVS, zmluva s Marekom Vagovičom bola podpísaná do konca roka 2022 a RTVS sa na pokračovaní nedohodla: "„Vzhľadom na to, že relácia na Jednotke nedosahovala očakávaný výkon v rámci sledovanosti a ani mediálnej odozvy, jej pokračovanie bolo naplánované v premiére v programovej štruktúre RTVS :24, ktorá je plnohodnotným spravodajským okruhom RTVS a následne aj v repríze na Jednotke“".
V období 2006 až 2016 bol 15-krát nominovaný na Novinársku cenu Nadácie otvorenej spoločnosti a sedemkrát ju vyhral.